
Z A P I S N I K
 6 . sjednice Vijeća Mjesnog odbora Ferenščica
10. studenog  2021.

u prostorijama mjesnog odbora Ferenščica,

s početkom u 18:05 sati

NAZOČNI ČLANOVI VIJEĆA:

Ante Palada, Siniša Mikuličić, Ištvan Pacal, Danko Knoblo, Marko Bilić
NENAZOČNI ČLANOVI VIJEĆA:

Iva Majsak, Mirko Bošnjak
OSTALI NAZOČNI:

Nema
Predsjedava Ante Palada, predsjednik Vijeća.

Zapisnik vodi Danko Knoblo. 

Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.

Bez rasprave jednoglasno, Vijeće prihvaća tekst Zapisnika 5. sjednice Vijeća, održane 15. listopada 2021, bez izmjena.

Na prijedlog predsjednika Vijeće jednoglasno utvrđuje
D N E V N I   R E D
1. Zaključak o izmjeni Financijskog plana MO Ferenščica za 2021.

2. Prijedlog zaključka o prioritetima za izradu Plana KA za 2022.
3. Prijedlog Programa asfaltiranja nerazvrstanih cesta I. reda na području Grada    Zagreba u 2022.
4. Aktualna komunalna problematika
5. Razno: izvješća, pitanja i prijedlozi.

Ad 1. Zaključak o izmjeni Financijskog plana MO Ferenščica za 2021.

Članovi Vijeća primili su pisani materijal uz poziv.
U raspravi oko aktualne komunalne problematike sudjeluje 5 od 7 vijećnika.

U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Marko Bilić
Nakon rasprave Vijeće jednoglasno donosi:

Z A K L J U Č A K

Vijeće Mjesnog odbora Ferenščica većinom od 5 glasova prihvaća  navedeni zaključak bez izmjena.
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Ad 2. Prijedlog zaključka o prioritetima za izradu Plana KA za 2022.

Članovi Vijeća primili su pisani materijal uz poziv.
U raspravi oko aktualne komunalne problematike sudjeluje 5 od 7 vijećnika. 
U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Marko Bilić
Nakon rasprave Vijeće jednoglasno donosi:
Z A K L J U Č A K

Vijeće Mjesnog odbora Ferenščica većinom od 5 glasova prihvaća  navedeni zaključak sa jednom izmjenom.
Obrazloženje: Pod točku 11. prioriteta za izradu Plana KA za 2022 godinu Vijeće Mjesnog odbora Ferenščica dodaje sljedeće. Na lokaciji tj. tramvajskom stajalištu Ferenščica u smjeru istoka treba postaviti novu klupicu. (Trenutna koja je bila je potrgana i bačena u potok Bliznec). Ostatak prioriteta od točke 11. se pomiče za jedno mjesto niže.
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Ad 3. Prijedlog Programa asfaltiranja nerazvrstanih cesta I. reda na području Grada Zagreba u 2022.
Članovi Vijeća primili su pisani materijal uz poziv.
U raspravi oko aktualne komunalne problematike sudjeluje 5 od 7 vijećnika.

U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Marko Bilić
Nakon rasprave Vijeće jednoglasno donosi:
Z A K L J U Č A K

Vijeće Mjesnog odbora Ferenščica većinom od 5 glasova prihvaća  navedeni zaključak bez izmjena.

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.
Ad 4. Aktualna komunalna problematika.
Članovi Vijeća primili su pisani materijal uz poziv..

U raspravi oko aktualne komunalne problematike sudjeluje 5 od 7 vijećnika. Raspravljaju o slijedećoj problematici:
1. Postavljanje stolnoteniskih stolova na 2 lokacije
2. Natkrivanje autobusnog stajališta na priključnoj cesti prema Slavonskoj aveniji
3. Kontrola mostova preko potoka Bliznec
4. Čišćenje korita potoka Bliznec
5. Zabrana prometa vozila težih od 7.5 tona
6. Postavljanje prometne signalizacije i znaka zabrane parkiranja na prilaznoj prometnici / požarnom putu prema OŠ A.Cesarec
Predsjednik Vijeća MO Ferenščica Ante Palada obavještava sve prisutne vijećnike o mailovima (upitima i prijedlozima građana) pristiglima na službenu mail adresu MO Ferenščica, te da su zahtjevi građana poslani na očitovanje i na daljnje postupanje na mail vijeća Gradske četvrti Peščenica-Žitnjak koji su iste poslali ma daljnje postupanje nadležnim gradskim službama i poduzećima.

U raspravi sudjeluju: Ante Palada, Siniša Mikuličić, Ištvan Pacal, Danko Knoblo, Marko Bilić
Nakon rasprave Vijeće jednoglasno donosi:
Z A K L J U Č A K

o postavljanju teniskih stolova na 2 lokacije
Temeljem prijedloga Marka Kalca vezanog za proširenje postavljanje teniskih stolova na 2 lokacije u kvartu, Vijeće Mjesnog odbora Ferenščica , predlaže Vijeću Gradske četvrti Peščenica-Žitnjak:

· da se na zahtjev stanara zbog manjka sportskog sadržaja (aktivnosti za mlade i odrasle osobe) u kvartu isti i postave
Obrazloženje: Na zahtjev stanara prihvaćamo njihov prijedlog te isti prosljeđujemo na Vijeću Gradske četvrti Peščenica-Žitnjak zbog manjka sportsko-rekreativnog sadržaja.
Predlažemo 2 lokacije na kojima bi se stolovi mogli postaviti. 1. lokacija je površina sa boćne strane zgrade Ferenščica I 68. te 2. lokacija na školskom igralištu OŠ A. Cesarec (ova lokacija je komunicirana sa ravnateljicom škole te je ona osobno suglasna sa njom).
Z A K L J U Č A K

o natkrivanju autobusnog stajališta
Temeljem prijedloga Ante Palade vezanog za natkrivanje autobusnog stajališta na priključnoj cesti (kod okretišta tramvaja Žitnjak) od Ulice grada Gospića prema Slavonskoj avveniji, Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak:

· da se na navedenoj lokaciji postavi natkrivena čekaonica na postojećoj autobusnoj stanici
Obrazloženje: Zbog velike frekvencije ljudi na predmetnom stajalištu koji koriste navedenu autobusnu stanicu svakodnevno, smatramo da bi isto moralo biti natkriveno. Putnici se u slučaju oborina nemaju gdje skloniti te su izloženi atmosferilijama bez ikakve zaštite. 
Z A K L J U Č A K

o kontroli ispravnosti mostova preko potoka Bliznec

Temeljem prijedloga Ante Palade vezanog za kontrolu ispravnosti sva 3 mosta preko potoka Bliznec zbog vidljivih oštećenja (neka od njih vjerovatno nastala nakon potresa), Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak:
· da se na navedenim lokacijama od ovlaštenih tvrtki kojima su mostovi dodjeljenji na upravljanje i održavanje zatraži da izvrše temeljiti pregled i sanaciju oštećenja na mostovima preko potoka Bliznec te da nadležne institucije podnesu izvještaj VGČ i VMO
Obrazloženje: Most kod tramvajske stanice Ferenščica je pretrpio velika vidljiva oštećenja, te smatramo kako je iste potrebno i sanirati. Preko njega prolazi i tramvajska pruga te to također stvara opterećenje i pridonosi povečanju i širenju trenutnih oštećenja. Također su uočena oštećenja ispod mosta na Getaldićevoj ulici (ploče na koritu potoka su popucale i ispale iz svojih mjesta). Tražimo od nadležnih institucija (Hrvatske ceste, Hrvatske vode, ZET – ovosno o nadležnosti) da se izvrši pregled mostova i uklone oštećenja, te da se izvještaj podnese VGČ i VMO.
Z A K L J U Č A K

o čišćenju korita potoka Bliznec
Temeljem prijedloga Ante Palade vezanog za čišćenje korita potoka Bliznec na djelu toka koji prolazi kroz MO Ferenščica, Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak:

· da zatraži nadležno poduzeće da uradi čišćenje korita potoka Bliznec kako bi korito bilo uredno i tok potoka neometan
Obrazloženje: Nadležno poduzeće bi trebalo izvršiti redovito čišćenje korita, koje je trenutno zapušteno te su se u toku pojavile ade, nakupine zemlje i trava koje ometaju tok potoka i vizualno djeluju ružno. Čišćenjem bi se također osigurao neometan tok potoka Bliznec za što vjerujemo da je u ovo doba godine kada su pojačane oborine iznimno bitno.
Nastavno na Z A K L J U Č A K

o zabrani prometa vozila težih od 7,5 tona
Temeljem prijedloga Nadice Ivošević sa 2. sjednice VMO održane 09.srpnja 2021., o zabrani prometa vozila težih od 7,5 t po Lovinčićevoj ulici, Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak:

· da nadležna institucija  izvrši uvid u izvedivost zabrane prometa vozila težih od 7,5 tona
Obrazloženje: Traženi zahtjev se ponavlja, pošto nakon 2. sjednice VMO Ferenščica nije stigao niti jedan odgovor odnosno pismeno očitanje o izvedivosti rješavanja iznesenog problema.
Nastavno na Z A K L J U Č A K

o postavljanje prometne signalizacije i znaka zabrane parkiranja na požarnom putu

Temeljem prijedloga ravnateljice Tine Kirin sa 4. sjednice VMO održane 15.rujna 2021., o postavljanju prometne signalizacije i znaka zabrane parkiranja na požarnom putu, Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak:

· da nadležna institucija odnosno Gradski ured za prostorno uređenje, izgradnju grada, graditeljstvo, komunalne poslove i promet postupi po vlastitom prijedlogu iz dopisa poslanog 08.10.2021 UR. BROJ: 251-13-41-2/003-21-2 te KLASE: 340-08/21-002/1149
Obrazloženje: VMO Ferenščica se u potpunosti slaže sa prijedlogom nadležne institucije, te smatra kako požarni put mora biti oslobođen, te da se na tom dijelu nesmije parkirati. U tu odredbu se odnose i sami djelatnici škole kojima će također parkiranje na požarnom putu biti zabranjeno.
Ad 5. Razno: izvješća, pitanja i prijedlozi
Vijećnici su informirani o svim stavkama koje su navedene u rebalansu proračuna.
Vijećnici su informirani o svim riješenim komunalnim problemima.
Vezano za upit vijećnika Mirka Bošnajka o planiranom proširenju Ulice grada Vukovara dobiva odgovor kako ta informacija nije u nadležnosti VGČ te kako se ta informacija treba zatražiti od gradskog ureda za promet.
Vezano za upit vijećnice Ive Majsak sa prethodne sjednice VNO vezano za prometnu regulaciju u Andrilovečkoj ulici, za prenamjenu iste u jednosmjernu predsjednik izvještava o dobivenoj informaciji od strane referenta iz mjesne samouprave kako je prvo potrebno napraviti anketu stanara i peticiju te tada donijeti zaključak o tome na sjednici VMO.

Vijećnik Danko Knoblo na temelju upita građana, traži povratnu informaciju u kojoj je fazi postavljanje ležećih policajaca (uspornika prometa). Zaključak je donesen na 2. sjednici VMO Ferenščica održanoj 09. srpnja 2021. godine. Upit vijećnika Knobla ostali vijećnici jednoglasno podržavaju te se traži da nadležno poduzeće dostavi informacije u kojoj fazi je procedura postavljanje uspornika.
Vijećnik Marko Bilić predlaže da se od komunalnih redara zatraži izlazak na teren  kako bi se riješila komunalna problematika na bivšem poligonu na kraju ulice 2. Ferenščica kod križanja sa 7. Ferenščicom. Problem je stalno odlaganje, bacanje otpada na navedenoj lokaciji. Prijedlog vijećnika Bilića se jednoglasno prihvaća.
Dovršeno u 19:20 sati.
KLASA: 026-02/21-002/2048
URBROJ:251-06-11-1104-21-2
U Zagrebu , 10. studenog 2021.

Zapisnik sastavio: 






        Predsjednik
Danko Knoblo

            Ante Palada

